ડોકટરના કહેવાથી હાઇ બ્લડ પ્રેશરના પેશન્ટ રમણિકભાઇએ રોજ પબ્લિક ગાર્ડનમાં કલાક બેસવા જવાનું શરૂ કર્યુ. લાફટરક્લબવાળા લોકો વેવલા છે એમ બબડતા એ રોજ એકલા જ બેસે. યુવાન પ્રેમીઓને જોઇને એમને એવી રીસ ચડે કે જાણે જઇને હમણા સંસ્કારના પાઠ ભણાવી દેશે. નાના બાળકના રમવાના અવાજો સાંભળી એમને માથુ દુઃખે. કોણ ક્યારે આવે છે અને શું કરે છે એ જોવામાં ને જોવામાં એ ફૂલોને જોવાનુંય ભૂલી જાય.